Seun sterf aan hartaanval in klaskamerŉ 9-jarige seun van Jeffreysbaai is Dinsdagoggend voor sy klasmaats dood nadat hy glo ŉ hartaanval gehad het. Die Times berig die seun, wat tussen 105 en 125kg geweeg het, het omstreeks 9:35 Dinsdagoggend by die Pellsrus Primêre Skool inmekaargesak en gesterf. Volgens ŉ polisiewoordvoerder, ao. Petra Els, sê die seun, wat volgende maande sy tiende verjaarsdag sou vier, het ŉ geskiedenis van hartprobleme. Die seun se ma het glo inmekaargesak toe sy die nuus van haar seun se dood ontvang het en is in ŉ plaaslike hospitaal opgeneem.